সেই সুদীৰ্ঘ ৮ পৃষ্ঠাৰ চিঠিখনত মুইভাই কৈছে যে 'আৰম্ভণিৰে পৰাই আমি জনাই আহিছিলো যে যিহেতু ২২ বছৰ ধৰি ভাৰত চৰকাৰ আৰু এন-এছ-চি-এন-ৰ মাজৰ আলোচনা নাগা পতাকা আৰু সংবিধানৰ বিষয়টোৰ ক্ষেত্ৰত মাৰাত্মক অচলাৱস্থা সৃষ্টি হৈছে, গতিকে সেই দুয়োটা বিষয়ত আপুনি মাত মাতক।' মুইভাই কৈছে যে ভাৰত চৰকাৰে যদি নাগা ইছুটোক এক ৰাজনৈতিক সমস্যা হিচাপে মান্যতা দিয়ে আৰু বিষয়টো 'আভ্যন্তৰীণ আইন-শৃঙ্খলাৰ বিষয়' বুলি কোৱা বন্ধ কৰে, তেতিয়াহে এন-এছ-চি-এন-এ ভাৰত চৰকাৰৰ লগত ৰাজনৈতিক আলোচনা চলাই যোৱাৰ পক্ষপাতী। তেওঁ পুনৰ কয় যে আমি আমাৰ প্ৰস্তাৱত সদৰি কৰিছো যে নাগালেন্ডে নিজৰ জাতীয় পতাকা ব্যৱহাৰ কৰিব, নিজৰ জাতীয় সঙ্গীত থাকিব, নিজস্ব প্ৰতীক তথা নিজস্ব পৰিচয় চিহ্ন ব্যৱহাৰ কৰিব। ইয়াৰোপৰি আমি অইন এক প্ৰস্তাৱত কৈছো যে এই চুক্তিয়ে এখন সংবিধান তৈয়াৰ কৰিব, যাক কোৱা হ'ব-'ইয়েহযাবো', আৰু ই সমগ্ৰ নাগাভূমিত প্ৰযোজ্য হ'ব।
এন-এছ-চি-এন-ৰ সাধাৰণ সম্পাদক থুইঙ্গালেঙ মুইভাই কৈছে যে,' আমি আজি গভীৰ উদ্বেগেৰে অইন এটা বিষয় আপোনালোকক ডাঙি ধৰিবলৈ ওলাইছো, আৰু সেয়া হ'ল ভাৰতৰ গৃহমন্ত্ৰালয়, এন-আই-এ, তথা আসাম ৰাইফলচ্ আদি এজেন্সীৰ ক্ৰিয়াকলাপ। আপোনালোক সকলোৱে জানে যে ২২ বছৰ আগতেই শীৰ্ষস্তৰত ৰাজনৈতিক আলোচনা আৰম্ভ হৈছিল, প্ৰধানমন্ত্ৰীৰ পৰ্যায়থ, কোনোধৰণৰ পূৰ্বচৰ্ত অবিহনে আৰু ভাৰতৰ বাহিৰত কোনো তৃতীয় দেশত। আমি ভাৰত চৰকাৰৰ আমন্ত্ৰণক্ৰমে হে ভাৰতলৈ আহিছো। আমি মৰ্মাহত আৰু বিস্মিত যে ৰাজনৈতিক আলোচনা আৰম্ভ হোৱাৰ দুই দশক পাৰ হোৱা সত্ত্বেও ভাৰতৰ গৃহমন্ত্ৰালয় আৰু সেই মন্ত্ৰালয়ৰ এজেন্সীবোৰৰ আচৰণ আপত্তিজনক হৈ উঠিছে। এন-এছ-চি-এন-ৰ হৈ যিসকল আলোচনাত অংশগ্ৰহণ কৰিছে, তেওঁলোকক 'সন্ত্ৰাসবাদী' হিচাপে চিহ্নিত কৰা হৈছে। আলোচনাৰ পৰ্যায়টোক ভাৰতে আইন-শৃঙ্খলাৰ ইছুলৈ পৰ্যবসিত কৰিবলৈ চলোৱা কাৰ্য এক সুপৰিকল্পিত নীতি। উপৰ্যুপৰি সামৰিক অভিযান চলোৱাৰ লগতে ৰাষ্ট্ৰীয় সন্ত্ৰাস নাগাভূমিত চলোৱা হৈছে। নাগা জনগোষ্ঠীসকলৰ বিৰুদ্ধে শক্তি প্ৰদৰ্শন কৰাৰ লগতে গ্ৰেপ্তাৰ কৰা হৈছে, এন-এছ-চি-এন-ৰ কেডাৰবোৰৰ বিৰুদ্ধে সন্ত্ৰাসী তহবিল সংগ্ৰহৰ অভিযোগ অনা হৈছে, তালাচী চকী বহুওৱা হৈছে, নিয়মিতভাৱে যুদ্ধবিমান- টেংক আদি ব্যৱহাৰ কৰা হৈছে।
এইখিনিতে উল্লেখযোগ্য যে এন-এছ-চি-এন আৰু ভাৰত চৰকাৰৰ মাজত হৈ থকা শান্তি আলোচনাত ভাৰত চৰকাৰে নিযুক্তি দিয়া মধ্যস্থতাকাৰী আৰ-এন ৰবিক তথা নাগালেণ্ডৰ ৰাজ্যপাল হিচাপেও নিযুক্ত কৰা তেওঁক সলনি কৰাৰ দাবী উত্থাপন কৰাৰ পিছৰে পৰাই শান্তি আলোচনাৰ স্বাভাৱিক পৰ্যায়ত অচলাৱস্থাই দেখা দিয়ে। এনে পটভূমিত মুইভাৰ এনে বক্তব্য ঐতিহাসিক ভাৱে গুৰুত্বপূৰ্ণ বুলি বিবেচিত হৈছে। উল্লেখযোগ্য যে ১৯৯৫ চনত পেৰিছত শান্তি আলোচনাত এন-এছ-চি-এন-ৰ সৈতে সেইসময়ৰ প্ৰধানমন্ত্ৰী পি-ভি নৰসিংহ ৰাও-ৱে অংশগ্ৰহণ কৰিছিল, ১৯৯৭ চনত জুৰিখ (জেনেভা)ত সেইসময়ৰ প্ৰধানমন্ত্ৰী দেবেগৌড়াই অংশগ্ৰহণ কৰিছিল, ১৯৯৮ চনত পেৰিছত আৰু ২০০১ চনত ওচাকাত সেইসময়ৰ প্ৰধানমন্ত্ৰী অটল বিহাৰী বাজপেয়ীয়ে এন-এছ-চি-এন-ৰ সৈতে আলোচনা কৰিছিল আৰু ২০১০ চনত সেইসময়ৰ প্ৰধানমন্ত্ৰী মনমোহন সিঙে নতুন দিল্লীত অনুষ্ঠিত হোৱা আলোচনাত অংশগ্ৰহণ কৰিছিল।
Why is domestic violence and abuse trivialised in India?
১৮টাকৈ হাতীৰ অকল্পনীয় মৃত্যুঃ অপৰাধী কোন?
Open letter to the Guwahati sex survey analyzer from an annoyed axomiya!!
Disclaimer: All the contents of this website www.mahabahoo.com are copy right protected. To reuse/publish in any media, users/readers of this website are requested to send an email to editor@mahabaoo.com. Users/readers are also requested to send email at editor@mahabahoo.com for issues related to complain, rectification & removal of contents.
